Iljusjin Il-76

Ilyushin Il-76 er et russisk transportfly. Flyet har vært i utstrakt bruk hos sivile operatører, men ble utviklet for datidens sovjetiske flyvåpen på grunnlag av spesifikasjoner for et nytt transportfly, for å erstatte turbopropflyet Antonov An-12. Det er i den militære rollen de fleste Il-76 og varianter er brukt, men i dag benyttes flyet av en lang rekke sivile operatører verden over. De ubevæpnede, sivile versjonene har fått NATO-kallenavnet «Candid-A», og de bevæpnede militære versjonene NATO-kallenavnet «Candid-B».

 Bakgrunn og utvikling 

Prototypen fløy første gang 25. mars 1971 og den første serieproduserte Il-76 8. mai 1973. Sovjets flyvåpen begynte evalueringen av flytypen 14. november 1973 og satte i løpet av prosessen 25 verdensrekorder for transportfly, hvorav 24 var offisielle. I løpet av 1974 ble de første Il-76 operative i flyvåpenet. Den første sivile Il-76 ble først tatt i bruk av Aeroflot 26. september 1977.

 Russlands invasjon av Ukraina 2022 
Under Russlands invasjon av Ukraina 2022, den 25. februar, rapporterte et ukrainsk statlig kommunikasjonsbyrå at to Il-76 var blitt skutt ned over Bila Tserkva.  Dette ble bekreftet av amerikanske representanter.   "Live updates: Zelenskyy declines US offer to evacuate Kyiv", AP News, 25. februar 2022

 Spesifikasjoner 

 Spesifikasjoner Il-76T Il-76MF Mannskap 5 7 Lengde 46,59 m 53,20 m Høyde 14,76 m 14,76 m Vingespenn 50,50 m 50,50 m Vingeareal 300,00 m² 300,00 m² Maksimal startvekt 170 000 kg 200 000 kg Motor 4× Solovjev D-30KP turbofan 4× Aviadvigatel PS-90AN turbofan Ytelser Il-76T Il-76MF Motorytelse 117,7 kN per motor 156,9 kN per motor Topphastighet 850 km/t - Marsjfart opptil 800 km/t opptil 780 km/t Rekkevidde 5 000 km med 40 tonn last 5 200 km med 40 tonn last Bestykning Il-76T Il-76MF Intern ingen 2x 23 mm GSj-23L kanoner

Referanser

 Eksterne lenker 
 Ilyushin IL-76 (Candid)

Kategori:Transportfly
Kategori:Firemotors jetdrevne luftfartøy
Kategori:Iljusjin-luftfartøy